Amirbek Saidov. Amir Saidov (; 1-fevral 2006-yil, Toshkent) – oʻzbek futbolchisi, Sebiya Superligasining „FK Jedinstvo Ub“ klubi va Oʻzbekiston U-20 terma jamoasi hujumchisi. Futbolchilik faoliyati. Amirbek Toshkentning „Bunyodkor“ klubi akademiyasi tarbiyalanuvchisi va klubning U-18 yoshlar jamoasi aʼzosi hisoblanadi. 2024-yil 2-iyulda Serbiya Superligasi ishtirokchisi „FK Jedinstvo Ub“ jamoasi bilan shartnoma imzolagan. Terma jamoadagi faoliyati. Saidov Oʻzbekiston U-16 terma jamoasi bilan CAFA U-16 chempionati 2022 turnirida ishtirok etgan. Musoboqada Oʻzbekiston U-16 terma jamoasi gollar farqiga koʻra ikkinchi oʻrinni olgan va Amirbek 7 gol bilan musoboqa toʻpurari boʻlgan. Amirbek Oʻzbekiston U-17 terma jamoasi safida ilk bor 2023-yil Rossiya U-17 terma jamoasiga qarshi oʻyinda debyit qilgan. 2023-yilgi AFC U-17 Osiyo Kubogida 5 ta oʻyinda ishtirok etdi va Yaponiya U-17 terma jamoasiga qarshi oʻyinda ilk debyut golini kiritgan. Oʻzbekiston U-17 terma jamoasi yarim finalga qadar yetib bordi va FIFA U-17 Jahon chempionati 2023 ga yoʻllanma oldi. Indoneziyada oʻtayotgan jahon chempionatida Amirbek 3 ta oʻyinda ishtirok etib, Kanada U-17 terma jamaosiga 2 ta va Ispaniya U-17 terma jamoasiga 1 ta gol urib, 3 ta gol bilan eng yaxshi toʻpurarlar safida bormoqda.